stanford-oval/wikipedia huggingface dataset:
กีฬามหาวิทยาลัยแห่งประเทศไทย ครั้งที่ 37
แหล่งข้อมูลอื่น

เว็ปไซต์หลักแม่โดมเกมส์ เก็บถาวร 2009-12-25 ที่ เวย์แบ็กแมชชีน
| ก่อนหน้า |  | กีฬามหาวิทยาลัยแห่งประเทศไทย ครั้งที่ 37 |  | ถัดไป |
| --- | --- | --- | --- | --- |
| กีฬามหาวิทยาลัยแห่งประเทศไทยครั้งที่ 36  (มหาวิทยาลัยรามคำแหง) |  | กีฬามหาวิทยาลัยแห่งประเทศไทย  (22 - 30 มกราคม พ.ศ. 2553) |  | กีฬามหาวิทยาลัยแห่งประเทศไทยครั้งที่ 38  (จุฬาลงกรณ์มหาวิทยาลัย) |
| ด ค กกีฬามหาวิทยาลัยแห่งประเทศไทย |
| --- | --- |
การแข่งขัน:  2513 เชียงใหม่  2515 จุฬาลงกรณ์  2517 ธรรมศาสตร์  2518 ศรีนครินทรวิโรฒ  2519 จฬ.–มก.–มธ.–มม.–มร.–มศว–สพบ.  2521 จฬ.–มก.–มม.–สจ.  2522 กรุงเทพมหานคร  2523 เชียงใหม่  2524 กรุงเทพมหานคร  2525 ศรีนครินทรวิโรฒ  2526 จุฬาลงกรณ์  2527 ขอนแก่น  2528 รามคำแหง  2529 สงขลานครินทร์  2530 ศรีนครินทรวิโรฒ  2531 เชียงใหม่  2532 ขอนแก่น  2533 รามคำแหง  2534 มหิดล  2535 เกษตรศาสตร์  2536 จุฬาลงกรณ์  2537 ธรรมศาสตร์  2538 แม่โจ้  2539 รามคำแหง  2540 มหิดล  2541 เกษตรศาสตร์  2542 ศรีนครินทรวิโรฒ  2543 ณิวัฒนา  2544 ธรรมศาสตร์  2545 ศรีปทุม  2546 เชียงใหม่  2547 เทคโนโลยีสุรนารี  2548 มหิดล  2549 ศรีนครินทรวิโรฒ  2550 วลัยลักษณ์  2551 รามคำแหง  2552 ธรรมศาสตร์  2553 จุฬาลงกรณ์  2554 สงขลานครินทร์  2555 สถาบันการพลศึกษา  2556 ขอนแก่น  2557 เกษตรศาสตร์  2558 อุบลราชธานี  2559 เทคโนโลยีสุรนารี  2560 ราชมงคลธัญบุรี  2561 ราชภัฏอุบลราชธานี  2562 รังสิต  2566 ราชภัฏอุดรธานี  2567 เกษตรศาสตร์  2568 ธรรมศาสตร์ 
นกปรีดี สัญลักษณ์นำโชคในแม่โดมเกมส์
ทอม บริวเวอร์

ทอม บริวเวอร์ (3 กันยายน ค.ศ. 1931 – 15 กุมภาพันธ์ ค.ศ. 2018) เป็นนักเบสบอลชาวอเมริกัน ในตำแหน่งคนขว้างลูกขวา และเคยเล่นให้กับบอสตันเรสซ็อก ตั้งแต่ปี ค.ศ. 1954 จนถึง ค.ศ. 1961 บริวเวอร์เสียชีวิตเมื่อวันที่ 15 กุมภาพันธ์ ค.ศ. 2018 ที่รัฐเซาท์แคโรไลนา ด้วยวัย 86 ปี
แหล่งข้อมูลอื่น

สถิติอาชีพและข้อมูลผู้เล่นจาก Baseball Reference, or Fangraphs, or Baseball Reference (Minors), or Retroseet, or SABR Biography Project
↑  Thomas Austin Brewer Jr.
ตำบลท่าสะท้อน

ตำบลท่าสะท้อน อำเภอพุนพิน จังหวัดสุราษฎร์ธานี
มีทั้งสิ้น 7 หมู่บ้าน
หมู่ 1 บ้านนาค้อ
หมู่ 2 บ้านบ่อกรัง
หมู่ 3 บ้านท่าสะท้อน
หมู่ 4 บ้านหนองจอก
หมู่ 5 บ้านเขาพลู
หมู่ 6 บ้านห้วยลึก
หมู่ 7 บ้านศรีเจริญ
คำขวัญประจำตำบล
ทุ่งกระจูดลือเลื่อง
รุ่งเรืองศูนย์จักสาน
งามตระการบ่อน้ำร้อน
ท่าสะท้อนเมืองโบราณ
นมัสการพ่อท่านเพชร
สถานที่ท่องเที่ยวของตำบล
บ่อน้ำพุร้อนท่าสะท้อน ซึ่งเป็นแหล่งท่องเที่ยวเชิงสุขภาพ
สถานที่ตั้ง หมู่ที่ 3 ตำบลท่าสะท้อน อำเภอพุนพิน จังหวัดสุราษฎร์ธานี
จำปูน

| จำปูน |
| --- | --- |

จำปูน

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Magnoliales
วงศ์:: Annonaceae
สกุล:: Anaxagorea
สปีชีส์:: A.  javanica
ชื่อทวินาม
Anaxagorea javanica Blume

จำปูน (ชื่อวิทยาศาสตร์: Anaxagorea javanica) เป็นพรรณไม้ดอกชนิดหนึ่ง มีกลิ่นหอมหวาน ดอกมีขนาดเล็ก กลีบหนา อูม ดอกมีลักษณะคล้ายดอกบัวตูม ชื่อวิทยาศาสตร์ คือ Anaxagorea javanica Blume
ลักษณะทั่วไป

เป็นพรรณไม้พุ่มขนาดเล็ก ต้นใบและกิ่งคล้าย ๆ กระดังงา ลำต้นสูงประมาณ 2-4 เมตร ทรงพุ่มค่อนข้างโปร่ง กิ่งก้านเกลี้ยง ลำต้นตรง เปลือกเรียบมีสีเทาคล้ำ ใบสีเขียวเป็นมัน พื้นใบเกลี้ยง ยาวประมาณ 4-6 นิ้ว ดอกเป็นดอกเดี่ยว ออกตามยอดหรือโคนก้านใบ ลักษณะดอกจะแข็ง มีสีขาวนวลเป็นมัน มี 3 กลีบ โคนกลีบสีเขียว เมื่อบานเต็มที่ประมาณ 1 นิ้ว มีกลิ่นหอมแรงในช่วงกลางคืนและหอมอ่อนในช่วงเช้า ดอกบานวันเดียวแล้วร่วง ออกดอกตลอดปี แต่จะมีดอกดกในช่วงฤดูฝน ผลเป็นผลกลุ่ม มีผลย่อย 4-10 ผล เมื่อผลแก่แล้วเมล็ดจะแตกตัวกระเด็นไปได้ไกล
การขยายพันธุ์

โดยการเพาะเมล็ดและการตอนกิ่ง แต่เพาะเมล็ดจะได้ผลดีกว่า เมล็ดที่ได้จากต้นควรรีบเพาะทันทีเนื่องจากเมล็ดจะสูญเสียสภาพการงอกเร็วมาก การเพาะเมล็ดใช้เวลาประมาณ 1 เดือน
สภาพที่เหมาะสม

เป็นพืชที่มีการเจริญเติบโตช้าในช่วงแรก ต้นกล้าอายุหนึ่งปีจะมีความสูงเพียง 10 เซนติเมตร แต่จะเจริญเติบโตเร็วขึ้นได้ในปีถัดไป สภาพธรรมชาติต้องการแสงแดดรำไร ขึ้นได้ในดินทุกชนิด หากปลูกเลี้ยงควรปลูกในดินร่วนมีการระบายน้ำดี ชอบน้ำ จะเจริญเติบโตได้ดีในสภาพแวดล้อมที่มีความชื้นสูง หรือฝนตกชุก หากต้องการปลูกให้ออกดอกจะต้องจัดสภาพแวดล้อมให้มีความเหมาะสม และควรระวังอย่าให้โดนแดดจัดเกินไป จำปูนเป็นไม้ดอกที่ได้รับความนิยมมานาน แต่มีน้อยคนที่จะปลูกเลี้ยงได้เจริญเติบโตและออกดอกดกได้ในที่ราบภาคกลาง หรือสภาพแวดล้อมอื่นที่ต่างไปจากถิ่นกำเนิดเดิม
ถิ่นกำเนิด

ภาคใต้ของประเทศไทย บริเวณคาบสมุทรมลายู และยังพบในภาคตะวันออกเฉียงใต้แถบจังหวัดจันทบุรี จำปูนเป็นดอกไม้ประจำจังหวัดพังงา
ตำบลท่าสะอาด

ตำบลท่าสะอาด อาจหมายถึง
ตำบลท่าสะอาด อำเภอเซกา จังหวัดบึงกาฬ
ตำบลท่าสะอาด อำเภอนาด้วง จังหวัดเลย
ตำบลท่าสะอาด (อำเภอเซกา)

| ตำบลท่าสะอาด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Sa-at
ประเทศ: ไทย
จังหวัด: บึงกาฬ
อำเภอ: เซกา
พื้นที่
 • ทั้งหมด: 59.93 ตร.กม. (23.14 ตร.ไมล์)
ประชากร (2563)
 • ทั้งหมด: 9,911 คน
 • ความหนาแน่น: 165.38 คน/ตร.กม. (428.3 คน/ตร.ไมล์)
รหัสไปรษณีย์ : 38150
รหัสภูมิศาสตร์: 380407
 ส่วนหนึ่งของสารานุกรมประเทศไทย
ท่าสะอาด เป็นตำบลในอำเภอเซกา จังหวัดบึงกาฬ ใน พ.ศ. 2563 ตำบลนี้มีประชากร 9,911 คน ใน 13 หมู่บ้าน
ดางาชิ

ดางาชิยุคโชวะในนิทรรศการชวนหวนระลึกโชวะเมื่อ 17 กุมภาพันธ์ 2007 (พิพิธภัณฑ์วัฒนธรรมเมืองอากาชิ)
ดางาชิ (ญี่ปุ่น: 駄菓子; โรมาจิ: dagashi) ในญี่ปุ่นเป็นคำที่ใช้เรียกขนมราคาถูกที่ผลิตและจำหน่ายสำหรับเด็กเป็นหลัก ตรงกันข้ามกับ ขนมระดับสูงที่ใช้ในพิธีชงชาและของขวัญ
ประวัติศาสตร์

ในโอซากะ ในช่วงปีเก็นโรกุ (ปี 1688–1704) ขนมที่ทำโดยใช้น้ำตาลทรายแดงราคาถูกที่ผลิตในประเทศเรียกว่า ซัตสึงาชิ (雑菓子) ตรงกันข้ามกับลูกกวาดคุณภาพสูงที่ใช้น้ำตาลนำเข้าราคาแพงในตอนนั้น นี่ถือเป็นต้นกำเนิดของดางาชิ หลังจากนั้นชื่อ ดางาชิ ก็ได้ปรากฏขึ้นเป็นครั้งแรกในเกียวโตและโอซากะในศตวรรษที่ 19 นอกจากนี้ยังทำโดยใช้ลูกเดือยหรือมิซูอาเมะเป็นวัตถุดิบให้ชาวบ้านทั่วไปรับประทานเป็นอาหารว่าง และมีราคาถูกจึงเรียกว่า อิจิมงงาชิ (一文菓子)
ในบางภูมิภาคมีการทำดางาชิวางขายเป็นมิยาเงงาชิแบบพื้นเมืองดั้งเดิม
ดางาชิส่วนใหญ่ที่ขายอยู่ในปัจจุบันนี้ได้รับการพัฒนาขึ้นมาหลังสงครามโลกครั้งที่สอง ตามกระแสจากยุคเมจิ และมีหลายประเภท นอกจากนี้ ส่วนใหญ่มีราคาต่ำมากแค่ประมาณ 5 ถึง 30 เยน ดังนั้นแม้แต่เด็กที่มักมีเงินติดตัวเพียงเล็กน้อยก็สามารถซื้อได้ บางแพ็กเกจอาจใช้นักกีฬาหรือตัวการ์ตูนอนิเมะ ที่เด็ก ๆ ชื่นชอบ และบางรายการได้รับการออกแบบเพื่อให้สามารถจับสลากและรับของแถมได้ถ้าถูกรางวัล
ในยุคโชวะ ร้านขนมดางาชิราคาถูกสามารถพบเห็นได้ทั่วไปตามหัวมุมถนนทั่วประเทศทั้งในร้านสะดวกซื้อ ซูเปอร์มาร์เก็ต หรือศูนย์การค้า
ดางาชิพื้นเมืองดั้งเดิมที่ยังขายอยู่ในปัจจุบัน

เซ็นไดดางาชิ
โคกูเซ็ง, คังกัมโบ - วางาชิของภูมิภาคฮิดะ
คารินโต - มีที่มาจากขนมของแคว้นฮาริมะ
คูโรโบ - ขนมแท่งรสน้ำตาลทรายแดง
คารูเมยากิ - นัมบังงาชิชนิดหนึ่ง
คมเปโต
ซาจิ โคกูรีว

| ซาจิ โคกูรีว |
| --- | --- |
國立 幸
เกิด:  (1984-07-09) 9 กรกฎาคม ค.ศ. 1984 (40 ปี) จังหวัดไซตามะ ประเทศญี่ปุ่น
อาชีพ: นักพากย์
องค์การ: คณะละครฮิมาวาริ
ส่วนสูง: 160 ซม.
ซาจิ โคกูรีว (國立 幸,  9 กรกฎาคม 1984- ) เป็นนักพากย์ และ นักแสดง ชาวญี่ปุ่น เกิดที่จังหวัดไซตามะ สังกัดคณะละครฮิมาวาริ สามีของเธอเป็นนักแสดงโคเซ ชิโอซากิ
ผลงานพากย์

กันดั้มบิลด์ไฟท์เตอร์ (อาเรีย ฟอน เรย์จิ อาสึนะ)
สึกุโมโมะ ภูตสาวแสบดุ (ชิรามิเนะ ชิโร)
มาร์ส เรด (เท็มมายะ ชินโนสึเกะ)
แคมป์สบายสไตล์สาว ๆ (โทบะ เรียวโกะ)
ราชานักล่าอัคคี (คุง)
ดั๊บเบิ้ล เอ (1991)

เครื่องฟาสต์พรินท์ หนึ่งในบริการของดั๊บเบิ้ล เอ
บริษัท แอ๊ดวานซ์ อะโกร จำกัด (มหาชน)  เป็นผู้ประกอบการอุตสาหกรรมเยื่อกระดาษและกระดาษพิมพ์เขียนของประเทศไทย ซึ่งจดทะเบียนเป็นบริษัทมหาชนตั้งแต่ปี 2537  และเริ่มดำเนินการผลิตเยื่อและกระดาษได้ในปี 2539  กำลังการผลิตที่เพิ่มขึ้นของผู้ผลิตแห่งนี้ ทำให้ประเทศไทยมีปริมาณการผลิตเพียงพอต่อปริมาณความต้องการของผู้บริโภคในประเทศ และทำให้มีกำลังการผลิตส่วนเกิน ทำให้อุตสาหกรรมกระดาษของประเทศไทยสามารถส่งออกสร้างรายได้ให้กับประเทศ และช่วยลดปริมาณการนำเข้ากระดาษจากต่างประเทศได้มากขึ้น โดยแอ๊ดวานซ์ อะโกร เป็นผู้ผลิตเยื่อและกระดาษ ที่มีการจำหน่ายทั้งตลาดในประเทศไทยและส่งออกไปจำหน่ายยังต่างประเทศแทบทุกภูมิภาคทั่วโลก
ประวัติ

ในอดีต แอ๊ดวานซ์ อะโกร เป็นที่รู้จักเฉพาะในกลุ่มอุตสาหกรรมเยื่อและกระดาษ และผู้บริโภคในกลุ่มของโรงพิมพ์และสำนักพิมพ์ เท่านั้น แต่ในปี 2543 แอ๊ดวานซ์ อะโกร  ได้ใช้สื่อโฆษณาทางโทรทัศน์ และการตลาด เป็นเครื่องมือในการสร้างแบรนด์ให้กับผลิตภัณฑ์กระดาษถ่ายเอกสารหรือกระดาษสำนักงานแบรนด์ “ดั๊บเบิ้ล เอ” เป็นครั้งแรกในประเทศไทย ทำให้ผู้บริโภคหรือ End User ทั่วไปเริ่มรู้จักผลิตภัณฑ์กระดาษของแอ๊ดวานซ์ อะโกรในนามของ “ดั๊บเบิ้ล เอ”  
และได้มีการขยายธุรกิจกระดาษ แตกแขนงออกเป็นธุรกิจและบริการในหลากหลายรูปแบบ คือ ในปี 2544 ดั๊บเบิ้ล เอ ได้ร่วมมือกับเจ้าของร้านถ่ายเอกสารหลายแห่ง เพื่อปรับหน้าร้าน และบริการใหม่ให้มีมาตรฐานในรูปแบบแฟรนไชส์ภายใต้ชื่อ “ดั๊บเบิ้ล เอ ก๊อปปี้ เซ็นเตอร์”  ต่อมาได้มีการแตกผลิตภัณฑ์เครื่องเขียน เช่น สมุด กระดาษโน้ต ปี 2546  เปิดธุรกิจ 1759 ดั๊บเบิ้ล เอ เดลิเวอรี่ ปี 2548 ร่วมมือกับร้านเครื่องเขียนเดิมปรับรูปแบบเป็นแฟรนไชส์ร้านเครื่องเขียน ภายใต้ชื่อ “ดั๊บเบิ้ล เอ สเตชันเนอรี่” และเปิดบริการใหม่ 1759 ดั๊บเบิ้ล เอ พริ้นเอกซ์เพรส ในปีเดียวกัน ต่อมาในปี 2549 ดั๊บเบิ้ล เอ ให้การสนับสนุนการก่อตั้งเมืองหนังสือขนาดใหญ่ภายใต้ชื่อ “ดั๊บเบิ้ล เอ บุ๊คทาวเวอร์” และในปี 2550  ได้จัดทำนิตยสารท่องเที่ยว “โวยาจ”
หลังจากการสร้างแบรนด์ดั๊บเบิ้ล เอ ในประเทศไทย ตั้งแต่ปี 2544 จนถึงปัจจุบัน ดั๊บเบิ้ล เอ ได้ใช้สื่อโฆษณาและการตลาด ไปสร้างแบรนด์ในต่างประเทศหลายแห่ง  อาทิ ตลาดในฮ่องกง มาเลเซีย สิงคโปร์ ไต้หวัน เกาหลี ออสเตรเลีย เนเธอร์แลนด์ จีน เวียดนาม สหรัฐอาหรับเอมิเรตส์ เป็นต้น รวมทั้งมีการจำหน่ายกระดาษภายใต้แบรนด์ของดั๊บเบิ้ล เอ ไปยังทุกภูมิภาคของทั่วโลก ทั้งเอเชีย ออสเตรเลีย อเมริกา ยุโรป แอฟริกา และตะวันออกกลาง
ในปี 2553 ได้มีการเปลี่ยนแปลงชื่อบริษัทจาก บริษัท แอ๊ดวานซ์ อะโกร จำกัด(มหาชน) เป็น บริษัท ดั๊บเบิ้ล เอ(1991) จำกัด(มหาชน) แต่คนทั่วไปยังเรียกชื่อบริษัทว่า "แอ๊ดวานซ์ อะโกร" อยู่
โดยมี ดร.สมชัย ฤชุพันธ์​ เป็นประธานกรรมการ ดร.วีรพงษ์ รามางกูร​ เป็นประธานกรรมการบริหาร​ นายกิตติ ดําเนินชาญวนิชย์ เป็นผู้ก่อตั้งบริษัท
แหล่งข้อมูลอื่น

เว็บไซต์อย่างเป็นทางการ Double A
ถึงจะเห่ยแต่ก็สู้นะเฟ้ย

| --- | --- |
ถึงจะเห่ยแต่ก็สู้นะเฟ้ย
ภาพปกหนังสือการ์ตูน ถึงจะเห่ยแต่ก็สู้นะเฟ้ย เวอร์ชันภาษาอังกฤษ
破壊王ノリタカ (Hakaiou Noritaka!)
แนว: ศิลปะการต่อสู้, ตลก
มังงะ
เขียนโดย: มุราตะ ฮิเดโอะ
วาดภาพโดย: ฮาโมริ ทากาชิ
สำนักพิมพ์:  โชงะกุกัง
ถึงจะเห่ยแต่ก็สู้นะเฟ้ย (ญี่ปุ่น: 破壊王ノリタカ; โรมาจิ: Hakaiou Noritaka!) เป็นหนังสือการ์ตูนญี่ปุ่น ประพันธ์โดย "มุราตะ ฮิเดโอะ" (Hideo Murata) วาดภาพประกอบโดย "ฮาโมริ ทากาชิ" (Takashi Hamori) ตีพิมพ์ครั้งแรกในปี พ.ศ. 2534 (ค.ศ. 1991) โดยสำนักพิมพ์โชงะกุกัง และในปี พ.ศ. 2537 ก็ได้ถูกซื้อลิขสิทธิ์ไปสร้างเป็นภาพยนตร์ฮ่องกงแนวตลกเรื่อง "โลกบอกว่าข้าต้องใหญ่" (Love on Delivery) แสดงนำโดย "โจว ซิงฉือ" โดยเปลี่ยนเนื้อเรื่องใหม่ จากเรื่องเกี่ยวกับมวยไทยเป็นมวยจีนโบราณ รวมทั้งเปลี่ยนชื่อตัวละครใหม่ด้วย
ถึงจะเห่ยแต่ก็สู้นะเฟ้ยเป็นเรื่องราวของชายชาวญี่ปุ่นผู้หันมาเอาดีทางมวยไทยเพื่อต้องการเอาชนะใจหญิงสาว ซึ่งตัวเอกของเรื่องมีภาพลักษณ์ที่ตรงกันข้ามกับเรื่องอื่นจึงทำให้ผู้คนยังสามารถจดจำการ์ตูนเรื่องดังกล่าวได้ แม้ว่าจะผ่านมาแล้วกว่า 20 ปีก็ตาม ภายหลังจากการ์ตูนเรื่องนี้ประสบความสำเร็จแล้ว คุณฮาโมริ ทากาชิ ซึ่งเป็นผู้วาด ได้นำฉากและเทคนิคการต่อสู้อื่นๆแบบมวยไทยมาใส่ไว้ในผลงานต่อมาอีกหลายเรื่องด้วยเช่นกัน
เนื้อเรื่องโดยย่อ

ซาวามูระ โนริทากะ เด็กหนุ่มชั้นมัธยมผู้มีความใฝ่ฝันว่า สักวันเขาจะเป็นสุดยอดนักกีฬาเพื่อชนะใจสาวให้ได้ เขาพยายามหาเข้าชมรมกีฬาอยู่หลายชมรม แต่ทว่าไม่มีชมรมไหนรับเขาเลย ที่เป็นเช่นนี้เพราะว่าเขาเป็นคนที่มีร่างกายผอมแห้ง และมีหน้าตาที่ไม่หล่อเหลา อีกทั้งยังถูกสมาชิกของชมรมมวยสากลดูถูกอีกต่างหาก  จนกระทั่งเขาได้มารู้จักกับโค้ชชมรมมวยไทยชื่อ "โนริฮิดะ" อดีตนักคาราเต้ที่หันมาเอาดีด้านมวยไทย ซาวามูระได้ดูวิดีโอเทปรายการชกมวยไทยที่โนริฮิดะให้มา ทำให้ซาวามูระเกิดความคลั่งไคล้มวยไทย และได้สมัครเข้าชมรมมวยไทยในเวลาต่อมา ซึ่งในตอนนั้นชมรมมวยไทยเป็นแค่ชมรมเล็ก ๆ  แล้วยังได้เพื่อนเป็นนักเรียนแลกเปลี่ยนชาวไทยชื่อว่า "ฉ่ำอุรา" ซึ่งเป็นสมาชิกของชมรมมวยไทยเพียงคนเดียวในตอนนั้น ถึงแม้ว่าชมรมมวยไทยจะได้ซาวามูระเข้าเป็นสมาชิกแล้วก็ตาม หากรวมโค้ชด้วยก็ยังมีสมาชิกแค่ 3 คนเท่านั้น
ต่อมาผู้อำนวยการโรงเรียนมีความคิดที่จะยุบชมรมมวยไทย เพราะชมรมมวยไทยเป็นชมรมที่อยู่อันดับท้ายที่สุดของตาราง และมีสมาชิกน้อย  แต่โนริฮิดะไม่ยอมให้ชมรมถูกยุบ เขาจึงตกลงกับผู้อำนวยการ โดยการจัดการแข่งขันระหว่างชมรมมวยไทยกับชมรมมวยสากล ซึ่งตัวแทนของชมรมมวยไทยคือซาวามูระ  โดยมีข้อแม้ว่า หากซาวามูระแพ้ ชมรมมวยไทยก็ต้องถูกยุบ แต่ถ้าหากซาวามูระชนะ นอกจากชมรมมวยไทยจะไม่ถูกยุบแล้ว ยังต้องได้อยู่อันดับหนึ่งของโรงเรียนอีกด้วย  ถึงแม้ซาวามูระจะเป็นแค่นักมวยฝึกหัด แต่เขาก็ตั้งใจฝึกฝนอย่างจริงจัง จนสามารถชนะตัวแทนจากชมรมมวยสากลได้สำเร็จ และดันชมรมมวยไทยให้ขึ้นเป็นอันดับหนึ่งของโรงเรียนทันที แต่ว่าชัยชนะของเขากลับทำให้เขาตกเป็นเป้าหมายของผู้ฝึกศิลปะการต่อสู้จากทั่วสารทิศ ทำให้เขาต้องต่อสู้กับนักสู้ที่มีฝีมือฉกาจขึ้นกว่าเก่า ยิ่งชนะเท่าไหร่ก็เป็นการเพิ่มพูนชื่อเสียงให้เขาเอง แต่ศัตรูครั้งหลังๆ ก็ยิ่งแข็งแกร่งขึ้นด้วย นั่นทำให้ซาวามูระต้องฝึกฝนอย่างหนัก และแปลกพิสดารยิ่งขึ้น เพื่อที่จะสามารถสู้กับเหล่านักสู้จากทั่วสารทิศ และพามวยไทยให้เป็นที่รู้จักของผู้คนมากขึ้น โดยมีโค้ชโนริฮิดะกับฉ่ำอุราคอยให้คำแนะนำ
รายชื่อตัวละคร

ซาวามูระ โนริทากะ - 沢村典隆
ฉ่ำอุรา - チャンプア
โนริฮิดะ
นาคายาม่า
ยามาซากิ
เคน แจ็คสัน
ดูเพิ่ม

ฮาโมริ ทากาชิ
ซาวามูระ โนริทากะ
ฉ่ำอุรา
แหล่งข้อมูลอื่น

คนไทยในการ์ตูนญี่ปุ่น: ฉ่ำอุรา (ไทย)
หนังสือการ์ตูนทั้งหมดในประเทศไทย วาดโดย Takashi Hamori ผู้วาด ถึงจะเห่ย แต่ก็สู้นะเฟ้ย
ธันวาคม พ.ศ. 2564

ธันวาคม พุทธศักราช 2564 เป็นเดือนที่ 12 ของปี พ.ศ. 2564 วันแรกของเดือนเป็นวันพุธ วันสุดท้ายของเดือนเป็นวันศุกร์
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
ดาการ์แรลลี

ดาการ์แรลลี หรือ เดอะ ดาการ์ ในอดีตรู้จักกันในชื่อ ปารีส-ดาการ์ เป็นการแข่งขันรถประจำปี ที่จัดการแข่งขันโดยองค์กรกีฬาอามอรี (Amaury Sport Organisation - ASO) บริษัทสัญชาติฝรั่งเศสที่ก่อตั้งโดยฟิลิปเป อามอรี จัดการแข่งขันครั้งแรกในปี ค.ศ. 1978
เส้นทางการแข่งขันส่วนใหญ่เริ่มต้นจากปารีส ประเทศฝรั่งเศส มีเส้นทางผ่านภูมิประเทศทุรกันดารหลากหลายชนิดทั้งทะเลทราย บ่อโคลน ทุ่งหญ้า ทุ่งหิน หุบผาสูงชัน เนินทรายในทวีปยุโรปและทวีปแอฟริกา ไปสิ้นสุดที่ดาการ์ ประเทศเซเนกัล แต่หลังจากเกิดเหตุการณ์สังหารนักท่องเที่ยวชาวฝรั่งเศสในประเทศมอริเตเนียในช่วงปลายปี ค.ศ. 2007 โดยกลุ่มก่อการร้ายอัลกออิดะฮ์ ทำให้เกิดความกังวลเรื่องความปลอดภัยของผู้ร่วมแข่งขัน จนต้องงดการแข่งขันในช่วงต้นปี ค.ศ. 2008 และย้ายการแข่งขันไปจัดในทวีปอเมริกาใต้ ที่อาร์เจนตินาและชิลี ตั้งแต่ปี ค.ศ. 2009 จนถึง ค.ศ. 2019 ในปี ค.ศ. 2020 ดาการ์แรลลีย้ายไปแข่งขันที่ประเทศซาอุดีอาระเบีย
การแข่งขันแบ่งออกเป็น 5 ระดับ คือ รถจักรยานยนต์ รถยนต์ (น้ำหนักต่ำกว่า 3,500 กิโลกรัม) รถบรรทุก (น้ำหนักมากกว่า 3,500 กิโลกรัม) ควอดไบค์ และยูทีวี เส้นทางการแข่งขันในแต่ละวัน มีตั้งแต่ระยะทางสั้น ๆ จนถึงเฉลี่ย 800-900 กิโลเมตร
เคยมีนักแข่งชาวไทย 2 คน ที่เข้าร่วมการแข่งขันรายการนี้จนจบ ได้แก่ พรสวรรค์ ศิริวัฒนกุล ในปี ค.ศ. 1992-1995 และมานะ พรศิริเชิด ในปี ค.ศ. 2009 ทั้งสองคนสังกัดทีมมิตซูบิชิ มอเตอร์ส
ประเทศที่ใช้เป็นเส้นทางแข่งขันตั้งแต่ ค.ศ. 1979–2007 (สีส้มคือประเทศที่นักแข่งขับผ่านเพื่อไปยังเมืองเคปทาวน์ ในการแข่งขันปี ค.ศ. 1992)
ประเทศที่ใช้เป็นเส้นทางแข่งขันตั้งแต่ ค.ศ. 2009–2018
เส้นทางในแต่ละปี

ค.ศ. 1979–1980: ปารีส–ดาการ์
ค.ศ. 1981–1988: ปารีส–แอลเจียร์–ดาการ์
ค.ศ. 1989: ปารีส–ตูนิส–ดาการ์
ค.ศ. 1990–1991: ปารีส–ทริโปลี–ดาการ์
ค.ศ. 1992: ปารีส–เคปทาวน์
ค.ศ. 1993: ปารีส–ดาการ์
ค.ศ. 1994: ปารีส–ดาการ์–ปารีส
ค.ศ. 1995–1996: กรานาดา–ดาการ์
ค.ศ. 1997: ดาการ์–อากาเดซ–ดาการ์
ค.ศ. 1998: ปารีส–กรานาดา–ดาการ์
ค.ศ. 1999: กรานาดา–ดาการ์
ค.ศ. 2000: ดาการ์–ไคโร
ค.ศ. 2001: ปารีส–ดาการ์
ค.ศ. 2002: อารัส–มาดริด–ดาการ์
ค.ศ. 2003: มาร์แซย์–ซาร์มอัล-ชีค
ค.ศ. 2004: แกลร์มง-แฟร็อง–ดาการ์
ค.ศ. 2005: บาร์เซโลนา–ดาการ์
ค.ศ. 2006–2007: ลิสบอน–ดาการ์
ค.ศ. 2008: งดการแข่งขัน
ค.ศ. 2009: บัวโนสไอเรส–บัลปาราอีโซ–บัวโนสไอเรส
ค.ศ. 2010: บัวโนสไอเรส-อันโตฟากาสตา-บัวโนสไอเรส
ค.ศ. 2011: บัวโนสไอเรส-อารีกา-บัวโนสไอเรส
ค.ศ. 2012: มาร์เดลปลาตา-อารีกา-ลิมา
ค.ศ. 2013: ลิมา–ตูกูมัน–ซานเตียโก
ค.ศ. 2014: โรซารีโอ-ซัลตา–บัลปาราอิโซ
ค.ศ. 2015: บัวโนสไอเรส–อิกิเก-บัวโนสไอเรส
ค.ศ. 2016: บัวโนสไอเรส–ซัลตา–โรซารีโอ
ค.ศ. 2017: อาซุนซีออน–ลาปาซ–บัวโนสไอเรส
ค.ศ. 2018: ลิมา–ลาปาซ–กอร์โดบา
ค.ศ. 2019: ลิมา– ลิมา (เปรู)
ค.ศ. 2020: ญิดดะฮ์–รียาด–คิตฎิยา (ซาอุดีอาระเบีย)
ค.ศ. 2021: ญิดดะฮ์–ฮาอิล (ซาอุดีอาระเบีย)
ค.ศ. 2022: ฮาอิล–ญิดดะฮ์ (ซาอุดีอาระเบีย)
ค.ศ. 2023: กาตาร์–ซาอุดีอาระเบีย–ยูเออี
ค.ศ. 2024: อัลลูลา–ยันบู
แหล่งข้อมูลอื่น

Dakar Rally Live Streaming เก็บถาวร 2011-07-21 ที่ เวย์แบ็กแมชชีน
dakar.com (multilingual)
marathonrally.com Dakar Live Online (multilingual)
outbacktodakar.com[ลิงก์เสีย] Living the Dream
ซาจิโกะ โซโนะ

| ซาจิโกะ โซโนะ |
| --- | --- |

เกิด: 23 ธันวาคม พ.ศ. 2410 เฮอังเกียว จักรวรรดิญี่ปุ่น
เสียชีวิต: 7 กรกฎาคม พ.ศ. 2490 (79 ปี) จักรวรรดิญี่ปุ่น
คู่สมรส: จักรพรรดิเมจิ
บุตร: 8 พระองค์
ซาจิโกะ โซโนะ (ญี่ปุ่น: 園祥子; โรมาจิ: Sono Sachiko; 23 ธันวาคม พ.ศ. 2410 – 7 กรกฎาคม พ.ศ. 2490) หรือเป็นที่รู้จักในนาม โคงิกุเท็นจิ (小菊典侍, Kogiku Tenji) เป็นบาทบริจาริกาในจักรพรรดิเมจิ สมัยนั้นจักรพรรดิสามารถมีนักนางสนมหลายนางรับใช้ในราชมนเทียร และถูกยกเลิกประเพณีหลายเมียในราชสำนักตั้งแต่ พ.ศ. 2467 ปัจจุบันราชวงศ์ญี่ปุ่นประสบปัญหาการสืบราชสันตติวงศ์เพราะขาดแคลนเจ้านายฝ่ายหน้า พ.ศ. 2548 เจ้าชายโทโมฮิโตะแห่งมิกาซะทรงเรียกร้องให้มีการรื้อฟื้นประเพณีหลายเมียในราชสำนักอีกครั้ง
ประวัติ

ซาจิโกะเป็นธิดาของเคานต์โมโตซาจิ โซโนะ (園基祥, Sono Motosachi) ต่อมาได้ถวายตัวเข้ารับราชการฝ่ายในเป็นนางบาทบริจาริกาลำดับที่ห้าของจักรพรรดิเมจิ ประสูติกาลพระราชโอรส-ธิดา 8 พระองค์ หลายพระองค์สิ้นพระชนม์เมื่อทรงพระเยาว์ มีพระนามดังนี้
เจ้าหญิงชิซูโกะ ฮิซะโนะมิยะ (久宮静子内親王; 10 กุมภาพันธ์ พ.ศ. 2429 – 4 เมษายน พ.ศ. 2430)
เจ้าชายมิจิฮิโตะ อากิโนะมิยะ (昭宮猷仁親王; 22 สิงหาคม พ.ศ. 2430 – 12 พฤศจิกายน พ.ศ. 2431)
เจ้าหญิงมาซาโกะ สึเนะโนะมิยะ (常宮昌子内親王; 30 กันยายน พ.ศ. 2431 – 8 มีนาคม พ.ศ. 2483) เป็นพระชายาในเจ้าชายสึเนฮิซะ ทาเกดะโนะมิยะ มีพระโอรส-ธิดาสองพระองค์
เจ้าหญิงฟูซาโกะ คาเนะโนมิยะ (周宮房子内親王; 28 มกราคม พ.ศ. 2433 – 11 สิงหาคม พ.ศ. 2517) เป็นพระชายาในเจ้าชายนารูฮิซะ คิตาชิรากาวะโนะมิยะ มีพระโอรส-ธิดาสี่พระองค์
เจ้าหญิงโนบูโกะ ฟูมิโนะมิยะ (富美宮允子内親王; 7 สิงหาคม พ.ศ. 2434 – 3 พฤศจิกายน พ.ศ. 2476) เป็นพระชายาในเจ้าชายยาซูฮิโกะ อาซากะโนะมิยะ มีพระโอรส-ธิดาสี่พระองค์
เจ้าชายเทรูฮิโตะ มิตสึโนะมิยะ (満宮輝仁親王; 30 พฤศจิกายน พ.ศ. 2436 – 17 สิงหาคม พ.ศ. 2437)
เจ้าหญิงโทชิโกะ ยาซุโนะมิยะ (泰宮聡子内親王; 11 พฤษภาคม พ.ศ. 2439 – 5 มีนาคม พ.ศ. 2521) เป็นพระชายาในเจ้าชายนารูฮิโกะ ฮิงาชิกูนิโนะมิยะ มีพระโอรส-ธิดาสี่พระองค์
เจ้าหญิงทากิโกะ ซาดะโนะมิยะ (貞宮多喜子内親王; 24 กันยายน พ.ศ. 2440 – 11 มกราคม พ.ศ. 2442)
หลังจักรพรรดิเมจิเสด็จสวรรคตใน พ.ศ. 2455 ซาจิโกะจึงเข้าไปอยู่กับจักรพรรดินีเทเม พระอัครมเหสีในจักรพรรดิไทโช และมีส่วนร่วมในถวายการดูแลเมื่อจักรพรรดินีประสูติการเจ้าชายทากาฮิโตะ มิกาซะโนะมิยะใน พ.ศ. 2458
ซาจิโกะถึงแก่กรรมเมื่อวันที่ 7 กรกฎาคม พ.ศ. 2490 ขณะอายุได้ 79 ปี สุสานของเธอตั้งอยู่ภายในวัดไซโกอัง เขตชินจูกุ กรุงโตเกียว
ดุลพาห

ดุลพาห เป็นคำที่มีความหมายกว้างขวาง หมายถึง สภาวะที่สมดุล หรือ ความพอดี ไม่มากไปหรือน้อยเกินไป ซึ่งสามารถนำไปใช้ได้ในหลากหลายบริบท ทั้งในทางปรัชญา จิตวิทยา กฎหมาย และสังคม ความสำคัญของดุลพาห นั้นแทรกซึมอยู่ในทุกอณูของการดำรงชีวิต มนุษย์เราต่างแสวงหาความสมดุลในทุกด้าน ไม่ว่าจะเป็นการรักษาสมดุลระหว่างการทำงานและการพักผ่อน การสร้างความสัมพันธ์ที่สมดุล การรักษาสมดุลทางอารมณ์ หรือการดำรงชีวิตอยู่ท่ามกลางสภาวะแวดล้อมที่เปลี่ยนแปลงไปอย่างรวดเร็ว
แนวคิดของดุลพาห นั้นมีรากฐานมาจากปรัชญาและจิตวิทยาโบราณ ซึ่งเชื่อว่าการมีชีวิตที่สมดุลเป็นกุญแจสำคัญในการบรรลุถึงความสุขและความสงบสุขภายในจิตใจ หลายวัฒนธรรมทั่วโลกต่างมีแนวคิดที่สอดคล้องกับดุลพาห เช่น แนวคิดของหยินหยางในปรัชญาจีนที่เน้นความสมดุลระหว่างพลังงานตรงข้าม หรือแนวคิดของอริสโตเติลที่กล่าวถึงความพอดีเป็นคุณธรรมอันสูงสุด
ในปัจจุบัน แม้ว่าวิถีชีวิตของเราจะเปลี่ยนแปลงไปอย่างมาก แต่ความต้องการที่จะรักษาดุลพาหยังคงเป็นสิ่งสำคัญเสมอ การใช้ชีวิตในสังคมที่เร่งรีบและเต็มไปด้วยความเครียด ทำให้เราต้องเผชิญกับความท้าทายในการรักษาสมดุลในชีวิตมากยิ่งขึ้น การเข้าใจแนวคิดของดุลพาหจึงเป็นสิ่งจำเป็นอย่างยิ่ง เพื่อให้เราสามารถปรับตัวเข้ากับการเปลี่ยนแปลงและดำเนินชีวิตได้อย่างมีความสุขและมีประสิทธิภาพ
ดุลพาหในด้านต่าง ๆ > ปรัชญาและจิตวิทยา

แนวคิดเรื่องดุลพาหนั้นฝังรากลึกอยู่ในปรัชญาของหลายวัฒนธรรมมาช้านาน ตั้งแต่สมัยกรีกโบราณที่นักปราชญ์อย่างอริสโตเติลได้กล่าวถึงความพอดี (Golden Mean) ว่า เป็นกุญแจสำคัญในการดำเนินชีวิตที่เป็นสุข ความพอดีนี้เองที่สอดคล้องกับแนวคิดของดุลพาห นั่นคือ การไม่มากเกินไปและไม่น้อยเกินไป
ปรัชญาตะวันออกก็ให้ความสำคัญกับดุลพาหไม่แพ้กัน แนวคิดของหยินหยางในปรัชญาจีนที่เน้นความสมดุลระหว่างพลังงานตรงข้ามสองด้าน คือ หยิน (陰) ซึ่งเป็นพลังงานที่เย็น เย็น ช้า และมืด และหยาง (陽) ซึ่งเป็นพลังงานที่ร้อน ร้อน เร็ว และสว่าง แสดงให้เห็นว่าความสมดุลเป็นพื้นฐานของทุกสิ่งในจักรวาล
ในด้านจิตวิทยา ดุลพาหมีความเกี่ยวข้องอย่างใกล้ชิดกับสุขภาวะทางจิตใจ การศึกษาและงานวิจัยมากมายชี้ให้เห็นว่าบุคคลที่มีความสมดุลในชีวิต เช่น มีความสมดุลระหว่างการทำงานและการพักผ่อน มีความสัมพันธ์ที่ดีกับผู้อื่น และมีความสุขกับชีวิต มักจะมีสุขภาพจิตที่ดีกว่า และมีความสามารถในการปรับตัวเข้ากับสถานการณ์ต่างๆ ได้ดีกว่า
ดุลพาหในด้านต่าง ๆ > กฎหมาย

ในทางกฎหมาย ดุลพาหอาจหมายถึงการพิจารณาถ่วงดุลระหว่างสิทธิและหน้าที่ของบุคคล หรือการหาจุดสมดุลระหว่างกฎหมายกับความยุติธรรม นอกจากนี้ ดุลพาหยังเป็นชื่อของนิตยสารทางกฎหมายที่เผยแพร่โดยสำนักกฎหมายและวิชาการศาลยุติธรรม ซึ่งมีบทบาทสำคัญในการเผยแพร่ความรู้ทางกฎหมาย
ดุลพาหในด้านต่าง ๆ > กฎหมาย > ความสำคัญของดุลพาหในทางกฎหมาย

การตีความกฎหมาย: เมื่อกฎหมายมีข้อความที่คลุมเครือหรือมีความขัดแย้ง ผู้พิพากษาต้องใช้ดุลพินิจในการตีความกฎหมายให้สอดคล้องกับหลักการยุติธรรมและบริบทของคดี
การชั่งน้ำหนักหลักฐาน: ในการพิจารณาคดี ผู้พิพากษาต้องชั่งน้ำหนักหลักฐานทั้งฝ่ายโจทก์และจำเลย เพื่อหาข้อเท็จจริงที่แท้จริงและตัดสินคดีให้เป็นธรรม
การบังคับใช้กฎหมาย: การบังคับใช้กฎหมายต้องคำนึงถึงผลกระทบต่อบุคคลที่เกี่ยวข้องทั้งหมด รวมทั้งผลประโยชน์ของสังคมโดยรวม
การพัฒนากฎหมาย: การพัฒนากฎหมายต้องอาศัยการพิจารณาถ่วงดุลระหว่างหลักกฎหมายเดิมกับความเปลี่ยนแปลงของสังคมและเทคโนโลยี
ดุลพาหในด้านต่าง ๆ > กฎหมาย > นิตยสารดุลพาห

นิตยสารดุลพาห เป็นนิตยสารทางกฎหมายที่เผยแพร่โดยสำนักกฎหมายและวิชาการศาลยุติธรรม มีบทบาทสำคัญในการเผยแพร่ความรู้ทางกฎหมายและบทความวิชาการให้กับนักกฎหมาย ผู้พิพากษา และบุคคลทั่วไปที่สนใจ บทความในนิตยสารดุลพาหมักจะกล่าวถึงประเด็นทางกฎหมายที่เกี่ยวข้องกับการตีความกฎหมาย การบังคับใช้กฎหมาย และการพัฒนากฎหมาย ซึ่งล้วนแต่เป็นประเด็นที่เกี่ยวข้องกับแนวคิดของดุลพาหทั้งสิ้น